laion/Wikipedia-Exotic huggingface dataset:
In a Foreign Town

בעיר זרה הוא אלבום משנת 1988 של היוצר הבריטי פיטר האמיל. כמעט כל האלבום מבוצע בצליל של שנות ה-80, שהיה גם זר להאמיל, וגם מיושן עם צאת האלבום. שילוב זה גרם לכך שהאלבום לא התקבל באהדה. האמיל טוען שבאלבום זה המשיך את הכרותו עם טכניקות שונות של MIDI, ושמדובר באבן דרך חשובה בהתפתחותו המוזיקלית. האלבום כולל מספר שירים פוליטיים: Vote Brand X תוקף את זילות ההליך הדמוקרטי בשיווק מועמדים "כמו היו אבקת כביסה". Sun City Nightlife (כמו A Motor-bike in Afrika מהאלבום The Future Now) מדבר על משטר האפרטהייד. Hemlock (צמח הרוש הרעיל) על פוליטיקה כלל עולמית. Time To Burn הוא שיר קינה על מותו של טוני סטראטון-סמית, שהיה עסקן מוזיקלי מקורב להאמיל. "Hemlock" "Invisible Ink" "Sci-Finance (Revisited)" "This Book" "Time to Burn" "Auto" "Vote Brand X" "Sun City Nightlife" "The Play's the Thing" "Under Cover Names" הוצאות מחודשות כוללות את "Smile" או ביצוע אינסטרומנטלי ל-Time to Burn מידע על האלבום In a Foreign Town באתר MusicBrainz האלבום In a Foreign Town באתר Discogs
שלזוויג

האם התכוונתם ל... שלזוויג (מחוז) – חבל ארץ המחולק בין דנמרק וגרמניה שלזוויג-הולשטיין – אחת ממדינות גרמניה, הכוללת את חלקה הגרמני של שלזוויג שלזוויג (עיר) (אנ') – עיר גרמנית השוכנת במחוז שלזוויג דוכסות שלזוויג – מדינה שהתקיימה בעבר במחוז שלזוויג
אמנות (פירושונים)

האם התכוונתם ל... אָמָּנוּת – שם כולל לפעילויות האנושיות המבוססות על כישוריו המיוחדים של אדם אומנות – מלאכה הנעשית על ידי בעל מקצוע שהגיע לדרגת מומחיות בתחומו אמנות (מחזה) – מחזה פרי עטה של יסמינה רזה הוצאת אמנות – הוצאת ספרים עברית אמנה (פירושונים)
Out of Water

Out of Water הוא אלבום משנת 1990 של היוצר הבריטי פיטר האמיל. סגנון האלבום מעורב. ישנם שירים ממשפחת Skin ו-In a Foreign Town שצלילם אופייני לשנות ה-80 אך לא להאמיל: שיר הפתיחה Evidently Goldfish ו-Green Fingers. ישנם המזכירים את עבודתו של האמיל בשנות ה-80 המוקדמות, כמו Not The Man, אך רוב האלבום שייך בבירור לתקופה החדשה של יצירתו, למשל On The Surface ו-A Way Out. "Evidently Goldfish" "Not the Man" "No Moon in the Water" "Our Oyster" "Something about Ysabel's Dance" "Green Fingers" "On the Surface" "A Way Out" מידע על האלבום Out of Water באתר MusicBrainz מידע על האלבום Out of Water באתר AllMusic
The Fall of the House of Usher

The Fall of the House of Usher (באנגלית: מפלת בית אשר) הוא אלבום משנת 1991 של היוצר הבריטי פיטר האמיל, ובו עיבוד אופראי לסיפור הקצר בשם זה של אדגר אלן פו. ההיסטוריה של האלבום ארוכה ופתלתלה. כבר ב-1973 הגו האמיל וכריס ג'אדג' סמית את הרעיון לאופרת רוק לפי הסיפור. במשך כמעט 20 שנה עבדו שניהם, לפרקים, על היצירה. ג'אדג'-סמית כתב את רוב הליברית ואילו האמיל את העיבוד המוזיקלי. ג'אדג'-סמית נטל לעצמו חירויות מוגבלות בבואו לעבד את הסיפור. למספר, שבמקור הוא נטול שם, הוא שאל את השם מונטרסור (מתוך הסיפור חבית האמונטילאדו). כמו כן הוא נתן לבית אשר (לבניין עצמו) קול ממשי, לעומת הסיפור בה מהותו החולה של הבית רק מרומזת. אחרון - הוא רמז לניצוצות של קשר רומנטי בין מונטרסור למדלין אשר. על מנת לעבות את התחושה הגותית הוא הוסיף שימוש בשתי פואמות מאת פו, שמושרות כביכול בפי רודריק אשר. בתחילת שנות ה-90 החל האמיל להפיק את הביצוע עצמו. ההפקה הסתבכה, והרעיון לבצע את האופרה על הבמה ממש ננטש. האלבום יצא בגרסה מוגבלת. ב-1999 האמיל, שלא היה מרוצה מהתוצאה, עיבד מחדש את האלבום כולו. הוא סילק לגמרי את כלי ההקשה, עיבה את נגינת הכינור על ידי הכנר דייוויד סטיוארט גורד והרחיב את תפקיד הגיטרות. התוצאה נטולת כל רמז ל"אופרת רוק", ובמקומה נוצרה אופרה גותית ומורבידית בעלת אופי מעיק וקודר, שהאמיל רואה כמתאימה הרבה יותר לאופי הסיפור. בביצוע עצמו האמיל מנצל את יכולתו הקולית המרשימה עד תומה. החלק השלישי של המערכה הראשונה הוא מקהלת קנון מורכבת, ללא כל ליווי מוזיקלי, מפיו של הבית עצמו. חלק זה יוצר את האווירה הקודרת שתשלוט ביצירה להבא. פרט לתפקיד הבית האמיל גם מבצע את תפקידו של רודריק אשר. גם בתפקיד זה - ובפרט בפרקים The Lady Sleeps, I shun the light ו-The Haunted Palace - הוא משתמש באופן מרשים בקולו. היצירה כולה מעולם לא בוצעה על הבמה. פיטר האמיל משלב, מדי פעם, קטע בודד זה או אחר מתוכה בהופעותיו, אך בביצוע מוזיקלי בלבד, ללא משחק. מערכה ראשונה: הדרך לבית אשר "An unenviable role" (The Chorus) "That must be the House" (Montresor) מערכה שנייה: בתוך בית אשר "Architecture" (The Voices of the House) "The Sleeper" (Usher, פואמה מאת א.א. פו) "One thing at a time" (Usher / Montresor) "I shun the light" (Usher) "Leave this House" (Usher / Montresor / Chorus / House) מערכה שלישית: ומייד לאחר מכן "Dreaming" (Madeline) "A chronic catalepsy" (Usher / Montresor) "The Herbalist" (Herbalist / Montresor) "The evil that is done" (Montresor / Chorus / House) מערכה רביעית: בבוקר שאחרי "Five years ago" (Madeline / Montresor) "It's over now" (Madeline / Montresor) "An influence" (Usher / Montresor) "No rot" (Usher / Montresor / House) מערכה חמישית: בשחר שאחרי "She is dead" (Chorus / Usher / Montresor / Herbalist) מערכה ששית: שלושה ימים לאחר מכן "Beating of the heart" (Chorus / Usher / Montresor / House) "The Haunted Palace" (Usher / Montresor, פואמה מאת א.א. פו) "I dared not speak" (Usher) "She comes towards the door" (Usher / Montresor / Chorus / Madeline / House) "The Fall" (House) מידע על האלבום The Fall of the House of Usher באתר MusicBrainz האלבום The Fall of the House of Usher באתר Discogs
ישראל גלילי (בלשניקוב)

ישראל גלילי (בלשניקוב) (1923 – 9 במרץ 1995) היה מפתח כלי נשק ישראלי, שהמפורסם בפיתוחיו הוא רובה הגליל. גלילי, יליד ארץ ישראל, היה מראשוני התעשייה הצבאית, ועבד בה במשך 44 שנים. גדל במשמר הירדן. במהלך שנות עבודתו היה שותף לפיתוח רובי הדרור והעוזי. במשותף עם יעקב ליאור, פותח על ידו ב-1968 רובה הגליל, שנקרא על שמו, ונכנס לשימוש סדיר ביחידות צה"ל בשנת 1974. עבור פיתוח הגליל זכו גלילי וליאור בפרס ביטחון ישראל לשנת 1973. שנים רבות עמד גלילי בראש מחלקת הפיתוח, הרכבה וניסויים במפעלי הנשק של התעשייה הצבאית. נפטר במרץ 1995. ג. שרוני, בלשניקוב ממשמר הירדן משיב לקלשניקוב, מעריב, 22 באפריל 1973 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אלטונה

אלטונה (בגרמנית: Altona) הוא שמו של הרובע המערבי ביותר של המבורג, גרמניה. עד האיחוד עם המבורג בשנת 1937, הייתה אלטונה עיר עצמאית. העיר הוקמה בשנת 1535 ככפר דייגים. בשנת 1664 היא קיבלה מעמד של עיר ממלך דנמרק. בשנת 1867 הפכה העיר לחלק מפרוסיה. בשנת 1937 התמזגה יחד עם מספר ערים נוספות לתוך עיר המדינה המבורג. ערך מורחב – קהילת יהודי המבורג קהילה יהודית הייתה קיימת באלטונה כבר מאמצע המאה ה-17. ב-1671 התאחדו יהודי אלטונה עם הקהילה האשכנזית של המבורג למסגרת קהילתית אחת, וב-1674 הצטרפה אליהן קהילת ואנדסבק. הקהילה המשותפת כונתה קהילת אה"ו. הקהילות הצליחו לשמור על המסגרת הקהילתית המשותפת לאורך כל המאה ה-18, הן שמרו על עצמאותן הארגונית אך היו להן רב ובית דין משותפים שישבו באלטונה. בשנת 1811, לאחר שכבש נפוליאון את האזור, אילצו השלטונות הצרפתיים לפרק את האיחוד ומאז התקיימה קהילת אלטונה בפני עצמה. רבה הראשון של אלטונה לאחר התפרקות האיחוד היה הרב עקיבא ישראל ורטהיימר, ולאחריו כיהנו בעיר רבי יעקב אטלינגר (ה"ערוך לנר"), והרב אליעזר לאב (אנ'). בניגוד למרבית הקהילות העירוניות בגרמניה, הנהגת הקהילה היהודית באלטונה נותרה בשליטה אורתודוקסית. תושבת יהודייה ידועה של אלטונה (והמבורג) היא גליקל מהמלין (1646–1724), המתארת בזכרונותיה את הווי החיים בקהילות באזור ואירועים היסטוריים שהתרחשו בתקופתה באזור. אה"ו - איחוד הקהילות היהודיות באלטונה, המבורג וואנדסבק מדיה וקבצים בנושא אלטונה בוויקישיתוף מדיה וקבצים בנושא בית העלמין היהודי באלטונא בוויקישיתוף אתר האינטרנט הרשמי של אלטונה (בגרמנית) פנקס פקיד הקהילה היהודית באלטונה באתר הספרייה הלאומית אלטונה, באתר אנציקלופדיה בריטניקה (באנגלית) קהילת יהודי אלטונה, באתר "אנו – מוזיאון העם היהודי" המבורג-אלטונה (המבורג, גרמניה), דף שער בספרייה הלאומית ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
היאטוס

היאטוס (מלטינית hiatus: רווח, פתח; בעברית: מִפְעָר) הוא מושג בפונטיקה המתאר רצף של שתי תנועות נפרדות (או יותר) ללא עיצור החוצץ בינן. הרצף יכול להתקיים בתוך מילה אחת, כמו במילה הצרפתית naïve, או בין שתי מילים (האחת מסתיימת בתנועה והשנייה מתחילה בתנועה). יש להבחין בין היאטוס לבין דו-תנועה (דיפתונג), שהוא שתי תנועות מחוברות (על פי רוב התנועה השנייה היא תנועה למחצה) בהברה אחת. ברישום פונטי ניתן לציין את ההיאטוס על ידי הפרדה של שתי התנועות באמצעות נקודה, כמו במילה הרומנית aer, הנרשמת פונטית כ-[a.er']. או באמצעות סימן הטעם (אם ההברה השנייה מוטעמת), כמו במילה "היאטוס" ברומנית, [hi'at]. שפות מסוימות נמנעות מיצירת היאטוס על ידי הוספת עיצור עזר בין שתי התנועות או קיצור שתי התנועות לתנועה אחת. בעברית ההיאטוס אינו נפוץ בתוך מילים כיוון שהאות א' אמורה לשמש כעיצור מפריד בין התנועות, למשל במילה מֵאָה (בהגייה מוקפדת). היאטוס מופיע במילים המסתיימות בפתח גנובה כגון יוֹדֵעַ, גָּבוֹהַ, אֲבַטִיחַ. היאטוס יכול גם להיווצר בין מילים, למשל בצירוף "מי ייתן". בהגיית העברית הישראלית נוצר לעיתים היאטוס כאשר האות א' אינה מבוטאת כעיצור, למשל בהגיית המילה מֵאָה במהירות (וכן מָאתַיִּים בפי דוברים מסוימים). היאטוס מופיע במילים לועזיות רבות שאומצו לעברית כגון אאוגניקה, דאודורנט, אסטרואיד, וכן המילה "היאטוס". היאטוס (רומנית) למד לשונך 106, באתר האקדמיה ללשון העברית, ‏4 בפברואר 2015
עזריאל לוי

עזריאל לוי (נולד ב-1934) הוא מתמטיקאי ולוגיקן ישראלי, פרופסור אמריטוס באוניברסיטה העברית בירושלים. במהלך לימודיו היה מעורכי מפעל השכפול באוניברסיטה. בשנת 1958 קיבל תואר דוקטור מטעם האוניברסיטה העברית בירושלים, על עבודה בשם "תרומות למטא-מתמטיקה של תורת הקבוצות" שנעשתה בהנחייתם של אברהם הלוי פרנקל ואברהם רובינסון. בשנים 1958–1959 יצא לפוסטדוקטורט ב-MIT, ובשנתיים שלאחר מכן היה מרצה אורח באוניברסיטת קליפורניה בברקלי. ב-1961 הצטרף לסגל האוניברסיטה העברית. ב-1972 היה מנחהו של מנחם מגידור לדוקטורט. תוך שימוש בשיטת הכפייה של פול כהן הוכיח תוצאות אחדות המציגות עקביות של משפטים המנוגדים לאקסיומת הבחירה. לוי הרים תרומה חשובה להתפתחותה של תורת הקבוצות, ועל שמו קרויים המושגים Levy hierarchy, Levy collapse, Levy absoluteness. בשנת 1979, במהלך סכסוך עבודה ממושך באוניברסיטאות בישראל, היה יו"ר המועצה המתאמת של ארגוני הסגל האקדמי באוניברסיטאות בישראל. במסגרת האוניברסיטה הפתוחה הוביל את פיתוח הקורס "לוגיקה מתימטית". כיהן כיו"ר ועדת המקצוע מתמטיקה של משרד החינוך. A. Levy: A hierarchy of formulas in set theory, Memoirs of the American Mathematical Society, 57, 1965. J. D. Halpern, A. Levy: The Boolean prime ideal theorem does not imply the axiom of choice, Axiomatic Set Theory, Symposia Pure Math., 1971, 83-134. A. Levy: Basic Set Theory, Springer-Verlag, Berlin, 1979. Abraham A. Fraenkel, Yehoshua Bar-Hillel, and Azriel Levy, Foundations of Set Theory, North Holland, 1973. עזריאל לוי, באתר פרויקט הגנאלוגיה במתמטיקה עזריאל לוי, באתר dblp עזריאל לוי (1934-), דף שער בספרייה הלאומית Akihiro Kanamori: Levy and set theory, Annals of Pure and Applied Logic, 140 (2006) ,233-252. מסע הרונדו בחוצות ירושלים, הצופה, 12 במאי 1955 עמוס לבב, הסגל האקדמי מתמרד נגד "משכורות הרעב", מעריב, 30 בינואר 1979 עמוס לבב, זכרון דברים נחתם בין הסגל לאוניברסיטאות, מעריב, 9 במאי 1979 לוגיקה מתימטית, יחידות 1-5, באתר "גוגל בוקס" ועדת המקצוע מתמטיקה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מדליית הזהב של הקונגרס

מדליית הזהב של הקונגרס (באנגלית: Congressional Gold Medal) היא העיטור הגבוה ביותר שמוענק על ידי הקונגרס של ארצות הברית, ויחד עם מדליית החירות הנשיאותית הם שני העיטורים הגבוהים ביותר המוענקים לאזרחים בארצות הברית. המדליה הוענקה לראשונה על ידי הקונגרס הקונטיננטלי ב-25 במרץ 1776 לגנרל וראש הצבא הקונטיננטלי, ג'ורג' וושינגטון. עד אמצע המאה ה-19 הוענק הכבוד לאנשי צבא בעיקר אלו ששירתו בזמן מלחמת העצמאות, מלחמת 1812, מלחמת ארצות הברית–מקסיקו או הצטיינו באירועים צבאיים אחרים בשירות המדינה. ב-1858 הוענקה המדליה לרופא הבריטי פרדריק רוז, שסייע לימאים אמריקאים, הייתה זו הפעם הראשונה שקיבל אותה מי שאינו איש הכוחות המזוינים של ארצות הברית. באותה תקופה נוסדה מדליית הכבוד, ומאז נוהג הקונגרס להעניק את העיטור גם לשורה מגוונת של אזרחים, בהם אמנים, ספורטאים, מדינאים, אנשי עסקים, אנשי רוח ודת. נכון לנובמבר 2023 הוענקה המדליה 184 פעמים. הענקת העיטור מתבצעת לאחר החלטת ועדות הקונגרס, ומחייבת תמיכה מוקדמת של לפחות שני שלישים משני הבתים שלו, הסנאט ובית הנבחרים. המדליה מוטבעת במטבעת ארצות הברית ומעוצבת באופן ייחודי לכל זוכה. תנאי ההענקה השתנו לאורך השנים, בקונגרס ה-113 (שהושבע בינואר 2013) נקבעו התנאים הבאים: המדליה תוענק לאדם חי או לאדם מת בתנאי שנפטר לפני יותר מ-5 שנים אך לא יותר מ-25 שנים. לאדם הישג בעל השפעה על ההיסטוריה והתרבות האמריקאית אשר סביר שתזכה להכרה כהישג משמעותי בתחום עיסוקו הרבה לאחר השגתו. הזוכה לא קיבל את המדליה על אותו הישג בעבר ההישג הושג בתחום פעילותו של הזוכה, ומייצג רצף פעילויות לאורך מפעל חייו או הישג בודד משמעותי שזכה להכרה מצד אחרים בתחום פועלו המדליה הוענקה במהלך השנים גם לאזרחים זרים, בהם וינסטון צ'רצ'יל, האם תרזה, אונג סן סו צ'י, הישראלים נתן ואביטל שרנסקי שזכו במדליה ב-1986 ושמעון פרס ב-2014. ארבעה אישים זכו יותר מפעם אחת במדליית הזהב של הקונגרס: הגנרל ולימים נשיא ארצות הברית זאכרי טיילור שזכה לכבוד שלוש פעמים, מגלה הארצות לינקולן אלזוורת', הגנרל וינפילד סקוט, והאדמירל היימן ריקובר שעוטרו פעמיים כל אחד. לרבי מליובאוויטש הוענקה המדליה כשנה לאחר פטירתו. מדיה וקבצים בנושא מדליית הזהב של הקונגרס בוויקישיתוף רשימת מקבלי המדליה באתר הרשמי של בית הנבחרים האמריקאי אתר המוקדש למדליית הזהב של הקונגרס מחקר על מדליית הזהב של הקונגרס באתר הסנאט Congressional Gold Medal Recipients | US House of Representatives: History, Art & Archives, history.house.gov (באנגלית) AN ACT To award the Congressional Gold Medal to Shimon Peres
Bit error ratio

Bit error ratio (בראשי תיבות: BER) הוא מדד המשמש להערכת הטיב של תהליכי שידור-וקליטה או עיבוד נתונים במערכת. מדד זה מציין את היחס בין כמות הסיביות שחלה בהן שגיאה לאורך התהליך, לבין סך כל הסיביות שהיו מעורבות בתהליך. מדד זה, יחד עם יחס אות לרעש, רגישות קליטה וספרת רחש, מהווים תמונת מצב לגבי איכות הקליטה והפיענוח של אותות שמעובדים במערכת מסוימת. אות בינארי מכיל רק שני מצבים: '0' או '1'. שינוי באות הבינארי בעקבות הפרעה או רעש קטנים - עדיין מאפשרים לשחזר את הסיבית המקורית. לפיכך, קלקול ה-SNR עד רמה מסוימת, עדיין יאפשר לשחזר את הסיביות המקוריות ללא פגיעה ב-BER. ספרת הרחש של המקלט, כמו גם שיטת האפנון וטיב גלאי האפנון - יאפשרו גם הם להקטין את ה-BER, או לפחות לא לקלקל אותו מעבר לקיים. רוב המערכות הדיגיטליות לא מייחסות חשיבות לסיבית בודדת, והן מעבדות נתונים ברמת המילה או המסגרת (אוסף של מילים) ועד לרמה של חבילת מידע. ברמות אלו של שליחת נתונים, נהוג לשלב סיבית זוגיות אחת או יותר, ואף קוד תיקון שגיאות. תוספות אלו מאפשרות למערכת לקבל אוסף של סיביות, שחלקן שגויות (כלומר עם יחס BER מסוים), ולזהות האם חלה השגיאה. כאשר מזוהה שגיאה, המערכת יכולה לבקש ממקור המידע שישלח שוב את הנתונים. שליחה חוזרת מהווה למעשה תקורה ולכן היא משפיעה על קצב הנתונים של המערכת. במצבים מסוימים המערכת יכולה אף לבצע תיקון שגיאות ע"ב קוד תיקון שגיאות ללא שליחה חוזרת של המידע. לאחר התיקון ניתן לומר שחל שיפור ב-BER של האות שבמערכת. תיקונים אלו באים ע"ח מורכבות וסיבוכיות המערכת, ולעיתים הם נדרשים על פי פרוטוקול התקשורת. ניתן למדוד BER של מערכת קיימת על ידי שליחת רצף סיביות ידוע דרך המערכת. השוואה בין הסיביות שנשלחו לסיביות שהתקבלו תציין את כמות השגיאות שחלו ברצף הסיביות. היחס בין כמות הסיביות הכוללת שנשלחה, לבין כמות הסיביות שהתקבלו בצורה שגויה - הוא ה-BER.
סלט חצילים

סלט חצילים הוא מאכל הנפוץ במטבחי עמים שונים אשר בבסיסו חצילים. מאכל זה קיים בגרסאות שונות ברחבי העולם: אזור המזרח התיכון / ים תיכון: באבא גנוש (בערבית: بابا غنوج)- הוא מאכל פופולרי מהמטבח המזרח תיכוני המבוסס על חצילים קלויים מרוסקים מעורבבים עם ירקות ועלי תבלין קצוצים, שמן זית ותבלינים שונים. עשוי להכיל סירופ רימונים. מוטבל (בערבית: متبل) - מאכל מהמטבח המזרח תיכוני אשר בדומה לבאבא גנוש, מבוסס גם כן על חצילים קלויים מרוסקים, ובנוסף מכיל טחינה, שמן זית, שום ותבלינים. לעיתים קרובות מתייחסים בטעות לסלט זה בשם באבא גנוש. מליטסנוסלאטה (ביוונית: μελιτζανοσαλάτα ) - מאכל מהמטבח היווני הכולל חצילים מבושלים, שמן זית ומיץ לימון. קאפונטה - מאכל סיציליאני אשר מורכב מירקות קצוצים מטוגנים (בעיקר חצילים ופלפלים), סלרי מתובל, זיתים, צלף ורוטב חמוץ מתוק. חצילים במיונז - גרסה ישראלית המורכבת מחצילים קלויים מרוסקים בתוספת מיונז ושום. מזרח אירופה: סלטה דה וינטה (רומנית: Salata de vinete) - מאכל מן המטבח ההונגרי והרומני העשוי מחצילים קלויים מרוסקים, שמן חמניות ובצל קצוץ. קיופולו - מאכל מן המטבח הבולגרי אשר עשוי מחצילים קלויים ופלפלים ואדום. באקלאזניה איקרה (רוסית: баклажанная икра) - סלט חצילים מן המטבח הרוסי והאוקראיני. אפריקה: בלאגאדוש - סלט חצילים מן המטבח האתיופי. דרום אסיה: במרכז ומזרח הודו, במערב בנגל, ובבנגלדש קיים מאכל דומה המורכב מחצילים קלויים, כוסברה טרייה מרוסקת, פלפלים חריפים, בצל, ושמן חרדל. למאכל זה שמות רבים, תלוי בשפה המקומית. בונג'אן - סלט החצילים המסורתי באפגניסטן. Levy, F., pg. 41 Feast from the Mideast, Harper Collins (2003) ISBN 0060093617
קהילה

קהילה היא קבוצה של בני אדם שיצרו ביניהם קשרים ויחסים חברתיים, הפועלים בגבולות מסוימים, מקושרים למקום/מרחב (פיזי או וירטואלי), ויש להם מאפיין, רצון או עניין משותפים. קהילה יכולה לחלוק מיקום גאוגרפי, תרבות או היסטוריה משותפת, אך במקרים אחרים להיות בלתי תלויה במקום או מוצא, אלא באינטרסים ורעיונות משותפים, מקצוע, אמונות או זהות שיוצרות תחושת שותפות. קהילה תלויה במרחב לקיומה – כלומר כזו שחבריה נפגשים פנים אל פנים או אפילו כזה שמאפשר חיים משותפים או קהילה וירטואלית – כלומר כזו שחבריה נפגשים במקום ברשת האינטרנט, או קהילה משולבת. הסוציולוגיה רואה באדם יצור חברתי, שיש בו צורך להשתייך לקהילה. גם מבחינה אטימולוגית, המילה קהילה באה מלשון "קהל", משמע, קבוצת אנשים. למרות השוני בהגדרות הקהילה, המשותף לסוגי הקהילות הוא הרגשת הזהות של חברי הקהילה, היוצרת תחושה שהאדם אינו לבד, ומכאן ניסיון ליצור סמלי זהות ייחודיים (שפה ייחודית, לבוש, סמלים, ערכים, נורמות ודפוסי התנהגות וכו') קהילה גאוגרפית – קבוצת אנשים שחיים באותו מקום, ובמיוחד במקום קטן או מוגדר. קהילה מקצועית – סביב מקצוע או הכשרה מסוימת קהילה לומדת או קהילה לומדת וירטואלית קהילה עירונית – קבוצת אנשים המתאגדת ורוכשת יחדיו דירות שמטרתה התיישבות חדשה בסגנון קיבוץ בסביבה אורבנית קהילות וירטואלית – קבוצת אנשים המתאגדת תחום עניין מסוים באמצעות ערוץ דיגיטלי, כגון קבוצת פייסבוק, וואטסאפ או גיימינג. קהילת ייעוד (שמקיימת אורח חיים משותף סביב למטרה מסוימת). קהילות רצוניות – שם כולל לצורת חיים בשיתוף. הצורות הנפוצות הן קומונה או קואופרטיב. אלו, לחברים יש בדרך כלל חזון משותף והם מתחלקים בדרך כלל בתחומי האחריות ובמשאבים. קיימים צירופים רבים של שיטות שונות כדוגמת ההתיישבות העובדת, אך גם בחו"ל לדוגמה: אורוויל בהודו, תמרה בפורטוגל. קהילה אמונתית-רוחנית, דוגמת הרדוף, נאות סמדר, מעלה צביה, יודפת בישראל, בונפן Bonfin (של אומרם מיכאל איבנהוב) בצרפת, פוקולרי באיטליה ועוד. כפר סטודנטים – קהילה שמאופיינת בסטודנטים הגרים במתחם משותף, או לחלופין שוכרים בתים בסמיכות – בדרך כלל במרחק הגעה סביר ממוסד אקדמי. למרות שמם, חלק מכפרי סטודנטים הממוקמים בערים. ברוב הכפרים בישראל הסטודנטים עוסקים גם בהתנדבות ובעשייה חברתית באזורם. קהילה של חברה אזרחית או ארגוני המגזר שלישי – פעילים של הארגון שמתארגנים כקהילה סביב ההשתייכות לארגון והשליחות שבקידום מטרות הארגון. קבוצה מונחים בסוציולוגיה חברה סגורה על המילים 'קהילה' ו-'קהילייה', באתר האקדמיה ללשון העברית גבריאלה דוידוביץ'-ויסברג ורפאלה גויכמן, "צחקו עלי ואמרו לי שזו עוד דרך לבזבוזים ולא להרוויח כסף", באתר TheMarker‏, 19 באפריל 2019 קהילות, דף שער בספרייה הלאומית רועי דישון, סוד ההצלחה: קהילה חזקה, באתר הפורום לחברה האזרחית
בלשניקוב

האם התכוונתם ל... אבי בלשניקוב – מנכ"ל הכנסת ישראל גלילי (בלשניקוב) – מפתח נשק בתעשייה הצבאית רובה גליל - נקרא בתחילה בלשניקוב על שם מפתחו
ואצלב שרפינסקי

ואצלב פראנצ'ישֶק שֶׁרְפִּינְסְקִי (בשם מלא בפולנית: ‏Wacław Franciszek Sierpiński‏Ⓘ‏;‏ 14 במרץ 1882 – 21 באוקטובר 1969) היה מתמטיקאי פולני שנודע בתרומתו הגדולה לתורת הקבוצות בחקר אקסיומת הבחירה והשערת הרצף. היה חוקר פורה גם בתחומי תורת המספרים, תורת הפונקציות וטופולוגיה ופרסם בחייו מעל 700 מאמרים ו-50 ספרים. שלושה פרקטלים נודעים קרויים על שמו: משולש שרפינסקי, שטיח שרפינסקי ועקום שרפינסקי, כמו גם מספרי שרפינסקי ובעיית שרפינסקי הקשורה אליהם. הפרדוקס של שרפינסקי-מזורקביץ' קרוי אף הוא על שמו. שרפינסקי למד במחלקה למתמטיקה ופיזיקה באוניברסיטת ורשה החל משנת 1899. ב-1903 הוצע במחלקה פרס לסטודנט כותב המאמר הטוב ביותר על עבודתו של גאורגי וורונוי בתורת המספרים. שרפינסקי זכה במדליית זהב על מאמרו, אך סירב לפרסמו ברוסית, ולכן פרסומו התעכב עד 1907, אז פורסם בכתב העת Prace Matematyczno-Fizyczne (פולנית: "כתבים במתמטיקה ובפיזיקה") בעריכתו של שמואל דיקשטיין. לאחר שסיים לימודיו ב-1904, החל ללמד מתמטיקה ופיזיקה בתיכון בוורשה. בית הספר נסגר בשל שביתה, ושרפינסקי החליט לעבור לקרקוב ולהשלים לימודי דוקטורט באוניברסיטה היגיילונית. הוא קיבל תואר דוקטור ומשרה באוניברסיטת לבוב ב-1908. ב-1907 החל שרפינסקי להתעניין בתורת הקבוצות, לאחר ששמע השערה כי נקודות במישור ניתנות להגדרה באמצעות פרמטר יחיד. הוא כתב לתדאוש באנכייביץ' (אז באוניברסיטת גטינגן) ושאל אותו כיצד זה ייתכן, בתשובה קיבל מכתב ובו מילה יחידה: "קנטור". שרפינסקי התעמק בתורת הקבוצות וב-1909 כבר נשא הרצאה שהוקדשה לתחום זה. הבעיה הראשונה הולידה בסופו של דבר את עקום שרפינסקי. שרפינסקי היה בעל הספק רב בתקופה זו, ובעודו מלמד באוניברסיטת לבוב פרסם מאמרים רבים ושלושה ספרים : "התאוריה של מספרים אירציונליים" (1910), "מבוא לתורת הקבוצות" (1912), ו"תורת המספרים" (1912). בעת מלחמת העולם הראשונה שהה שרפינסקי יחד עם משפחתו ברוסיה. על מנת לחמוק מאפליה, שהייתה מנת חלקם של מהגרים פולנים ברוסיה באותה עת, עבד שרפינסקי בצמוד לניקולאי לוזין באוניברסיטת מוסקבה. יחד הם חקרו את הקבוצות האנליטיות. ב-1916 נתן שרפינסקי את הדוגמה הראשונה של מספר נורמלי (ביחס לכל בסיס). עם תום המלחמה חזר שרפינסקי ללבוב, אך שנה לאחר מכן הוצעה לו משרת פרופסור בוורשה, שאותה קיבל, ומאותה שנה ועד מותו חי בוורשה. שרפינסקי שלט ביד רמה בלימודי המתמטיקה בוורשה והכווין את תחומי המחקר המתמטי בעיר. במהלך המלחמה הפולנית-סובייטית (1919–1921) סייע בפיצוח הצפנים הרוסיים עבור ביורו שיפרוב. ב-1920 ייסד עם זיגמונט ינישבסקי ותלמידו סטפן מזורקביץ' כתב עת מתמטי חשוב בשם Fundamenta Mathematicae, שהתמקד בתורת הקבוצות, ושרפינסקי היה עורכו הראשון. ספרים שלו תורגמו לאנגלית על ידי ססליה קריגר. בשנת 1913 פרסם שרפינסקי מכתב גלוי בעיתונות בו ביקר את התנהגות היהודים בפולין. בשנת 1964 חתם שרפינסקי על עצומה לממשלה הקומוניסטית של פולין שבקשה להגביר את החופש האינטלקטואלי בפולין. בעקבות זאת, בוטל שידור שלו ברדיו של פולין. ואצלב שרפינסקי, באתר פרויקט הגנאלוגיה במתמטיקה ואצלב שרפינסקי, באתר MacTutor (באנגלית) ואצלב שרפינסקי, באתר dblp ואצלב שרפינסקי, באתר אנציקלופדיה בריטניקה (באנגלית) ואצלב שרפינסקי, באתר "Find a Grave" (באנגלית) The Physics of Wall Street: A Brief History of Predicting the Unpredictable, page 53 טלגרמות, הצפירה, 25 באוגוסט 1913 בראייר וילו, התקוממות בווארשה - רוחנית בלבד, מעריב, 30 באפריל 1964 מדיה וקבצים בנושא ואצלב שרפינסקי בוויקישיתוף
נחל דליה

נַחַל דָּלִיָּה הוא נחל איתן שזרימתו מתחילה בסמוך לקיבוץ דליה. זהו אחד הנחלים הראשיים המנקזים את מי אזור רמות מנשה לכיוון מערב אל הים התיכון. הנחל נמצא דרומית לנחל מהר"ל וצפונית לנחל התנינים. יובליו העיקריים הם נחל שלף, נחל מנשה ונחל רון. בשנת 2008 הוכרז אזור המשתרע על פני כ-800 דונם באזור נחל דליה ויובליו כשמורת טבע. אורכו של הנחל כ-17 ק"מ, שטח אגן ההיקוות שלו הוא 95 קמ"ר, כמות המשקעים הממוצעת על פני האגן היא כ-600 מ"מ בשנה וזרימת הבסיס ההיסטורית שלו היא עד 1 מלמ"ק בשנה. נחל דליה מתחיל בנביעה של מספר מעיינות בין קיבוץ עין השופט לקיבוץ דליה, וזורם מערבה במקביל לתוואי של כביש 67. הנחל עובר מתחת לכביש 6 החוצה אותו, ומעט מערבה ממנו הוא מתמזג עם יובליו, נחל שלף ונחל מנשה. בהמשך, מעט דרומית ליישוב בת-שלמה, מתמזגים עם נחל דליה גם נחל אלקנה ונחל טלימון. נחל דליה זורם בסמוך לכפר הנוער מאיר שפיה והכפר הערבי פוריידיס, חוצה את כביש מספר 4, כביש מספר 2 ומסילת הברזל ולבסוף נשפך לים התיכון בקטע שבין מושב דור לקיבוץ מעגן מיכאל. לאורך ערוץ נחל דליה ניתן למצוא צמחייה מגוונת ובתוכה: ערבה מחודדת, הרדוף הנחלים, קנה מצוי, עבקנה שכיח, פטל קדוש, שומר פשוט, אלון התבור ואלה ארצישראלית. מבין הצמחים הנדירים ניתן למנות: בוקיצה שעירה, ורד צידוני, נורית המים וכף צפרדע איזמלנית. מימי הנחל מהווים בית גידול טבעי לדגי לבנון הירקון. מדיה וקבצים בנושא נחל דליה בוויקישיתוף שמורת נחל דליה ויובליו, טבע ונופים בישראל נחלי ישראל - מדיניות ועקרונות תכנון, המשרד להגנת הסביבה ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
לפתית מצויה

לפתית מצויה (שם מדעי: Hirschfeldia incana) היא צמח חד-שנתי ממשפחת המצליבים. זהו המין היחיד בסוג המונוטיפי לפתית (Hirschfeldia). המין נפוץ בחבל הים-תיכוני ובחגורת הספר של ישראל. הוא פורח בפריחה צהובה, ששיאה בחודשים אפריל ומאי. הלפתית המצויה מהווה עשב שוטה ואף מין פולש באזורים מסוימים בעולם. מדיה וקבצים בנושא לפתית מצויה בוויקישיתוף לפתית מצויה, באתר ITIS (באנגלית) לפתית מצויה, באתר NCBI (באנגלית) לפתית מצויה, באתר האנציקלופדיה של החיים (באנגלית) לפתית מצויה, באתר צמח השדה לפתית מצויה, באתר צמחיית ישראל וסביבתה לפתית מצויה, באתר Tropicos (באנגלית) לפתית מצויה, באתר GBIF (באנגלית) לפתית מצויה, באתר The Plant List (באנגלית) לפתית מצויה, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.